ทองปิดบวก 50 เซนต์
สัญญาทองคำตลาดนิวยอร์กปิดขยับขึ้น50 เซนต์หลังบีโอเจเพิ่มวงเงินซื้อสินทรัพย์
20 ก.ย. 2555

สัญญาทองคำตลาดนิวยอร์กปิดขยับขึ้น50 เซนต์หลังบีโอเจเพิ่มวงเงินซื้อสินทรัพย์
สัญญาทองคำตลาด COMEX (Commodity Exchange) ส่งมอบเดือนธ.ค.เพิ่มขึ้น 50 เซนต์ หรือ 0.03% ปิดที่ 1,771.7 ดอลลาร์/ออนซ์ หลังจากเคลื่อนตัวในช่วง 1773.5 - 1770.0 ดอลลาร์
นักลงทุนเข้าซื้อทองคำหลังจากคณะกรรมการกำหนดนโยบายการเงินของบีโอเจมีมติเป็นเอกฉันท์ในการขยายวงเงินซื้อสินทรัพย์เป็น 80 ล้านล้านเยน จากเดิม 70 ล้านล้านเยน พร้อมคงอัตราดอกเบี้ยระยะสั้นไว้ที่ 0-0.1% ในการประชุมเมื่อวานนี้ ซึ่งการดำเนินการของบีโอเจมีขึ้นหลังจากธนาคารกลางสหรัฐ (เฟด) ประกาศมาตรการผ่อนคลายเชิงปริมาณผ่านทางการซื้อสินทรัพย์เพิ่มขึ้น ซึ่งมาตรการผ่อนคลายเชิงปริมาณรอบ 3 (QE3)
ทั้งนี้ นักลงทุนมักจะเข้าซื้อโลหะมีค่าเมื่อมีการใช้มาตรการผ่อนคลายทางการเงิน เพราะมาตรการดังกล่าวทำให้เกิดความวิตกกังวลว่าจะก่อให้เกิดภาวะเงินเฟ้อและทำให้มูลค่าของเงินลดลง